el el el el el id el el el el el el el el el el it el el en en el el el el el en el en el en el el el el el el en el el el el el en en el el el el en el el el el el el en el el el el en el el el el el el el el el el el el el en el el el el en el el el el el el el el el en en el el el el el en el el el el el el el zh el el zh el el en el el en el el el
Για άλλη μια χρονιά η Οργανωτική Επιτροπή της Λεσβιακής Αποκριάς “Τα Γιούνια”, θα διοργανώσει στην πόλη της Μυτιλήνης καρναβαλικές εκδηλώσεις για μικρούς και μεγάλους!
Ανάμεσα σ’ αυτές, πρωτεύοντα ρόλο θα διαδραματίσει και πάλι το παιχνίδι με τίτλο “Κυνήγι του κρυμμένου θησαυρού”, το οποίο θα διαρκέσει 10 ολόκληρες ημέρες (4 -14 Μαρτίου 2016) και θα αποτελέσει τη “ραχοκοκαλιά” πάνω στην οποία θα βασίζονται όλες σχεδόν οι καρναβαλικές εκδηλώσεις της πόλης. Το “Κυνήγι του κρυμμένου θησαυρού”, αποτελεί ένα από τα πιο συναρπαστικά κομμάτια κάθε Καρναβαλιού. Προσφέρει έντονες εμπειρίες και συγκινήσεις, δημιουργεί δυνατές φιλίες, ενώ παράλληλα έχει έντονα διδακτικό και επιμορφωτικό χαρακτήρα και αναπτύσσει σε μεγάλο βαθμό την οξυδέρκεια και το πνεύμα συνεργασίας των συμμετεχόντων, αφού οι δραστηριότητές του περιλαμβάνουν γρίφους, ασκήσεις περιήγησης μέσα από κρυμμένα ενδεικτικά στοιχεία διασκορπισμένα σε ολόκληρη την πόλη και διαγωνισμούς με παιχνίδια πλατείας.
Οι δράσεις αυτές “αναστατώνουν” την πόλη και μεταφέρουν σε κάθε άκρη της το καρναβαλικό πνεύμα, ενώ τα θέματα έχουν ως βάση τον πολιτισμό, την ιστορία και τους ανθρώπους της πόλης μας.
Το “Κυνήγι του κρυμμένου θησαυρού”, επιφυλάσσει πλήθος εκπλήξεων, συγκινήσεων, εμπειριών, κωμικών καταστάσεων, απρόοπτων και ανατροπών τόσο για τους συμμετέχοντες “κυνηγούς”, όσο και για το κοινό που θα παρακολουθήσει τα θεαματικά και χιουμοριστικά παιχνίδια.
Για περισσότερες πληροφορίες, οι ενδιαφερόμενοι μπορούν να επικοινωνούν με τα μέλη της Οργανωτικής Επιτροπής:  Άκη Αργυρόπουλο, τηλ. 22510 28177 & 6979 228800, email: lesvion@otenet.gr, Νίκη Ζουμπούλη, τηλ. 22510 61916 & 6983 113002, email: nikizoumpouli@yahoo.com, και Κατερίνα Πετάϊ, τηλ. 22510 61916 & 6980 059517, email: katrinapetai1996@gmail.com
Αναλυτικά το πρόγραμμα των εκδηλώσεων στη Μυτιλήνη και τα χωριά
·         Παιχνίδι “Κυνήγι Κρυμμένου Θησαυρού”: Δραστηριότητες (δοκιμασίες & επίλυση γρίφων) από τα συμμετέχοντα πληρώματα, σε καθημερινή βάση.
·         Κυριακή, 6 Μαρ. 2016, ώρα 8 μ.μ., Δημοτικό Θέατρο Μυτιλήνης: Ο Θεατρικός Όμιλος Πέτρας παρουσιάζει την κλασική κωμωδία του Δημήτρη Ψαθά “Μαντάμ Σουσού”, σε σκηνοθεσία Βασίλη Χατζηελευθερίου (είσοδος ελεύθερη).
·         Τετάρτη, 9 Μαρ. 2016, ώρα 8:30 μ.μ., Café “ΠΑΝΕΛΛΗΝΙΟ”: Συγκέντρωση όλων των πληρωμάτων του παιχνιδιού “Κυνήγι Κρυμμένου Θησαυρού”, παράδοση “σακούλας” με τις λύσεις της πρώτης ομάδας θεμάτων, παραλαβή δεύτερης ομάδας θεμάτων. Μουσική & χορός.
·         Σάββατο, 5 Μαρ. 2016, ώρα 8:30 μ.μ., Μήθυμνα: 3o Κυνήγι Κρυμμένου Θησαυρού Μολύβου (διοργάνωση: Φορέας Τουρισμού Μολύβου).
ΠΕΜΠΤΗ, 10 ΜΑΡΤΙΟΥ 2016
·         Παιχνίδι “Κυνήγι Κρυμμένου Θησαυρού”: Δραστηριότητες (δοκιμασίες & επίλυση γρίφων) από τα συμμετέχοντα πληρώματα καθόλη τη διάρκεια της ημέρας.
·         Κεντρική Αγορά “Ερμού”, ώρα 6:30 μ.μ.: Πέρασμα καρναβαλικού σχήματος “Κουδουνάτοι” του Μεσοτόπου.
·        Αποκριάτικη βραδιά, Δημοτικό Θέατρο Μυτιλήνης, ώρα 8:30 μ.μ.:   Σάτιρα, χοροί και τραγούδια, με τη συμμετοχή των: α) χοροαθλητικός σύλλογος Μυτιλήνης “Danza Pasion”, β) “Κουδουνάτοι” Μεσοτόπου, γ) “Γιουρούκδες” Αγίας Παρασκευής, δ) θεατρική ομάδα “Παγγεραγωτικός” Γέρας, ε) θεατρική ομάδα “Περίεργοι” Μολύβου. Παρουσίαση Νάσια Δαφιώτη & Βασίλης Χατζηελευθερίου
ΠΑΡΑΣΚΕΥΗ, 11 ΜΑΡΤΙΟΥ 2016
·         Παιχνίδι “Κυνήγι Κρυμμένου Θησαυρού”: Δραστηριότητες (δοκιμασίες & επίλυση γρίφων) από τα συμμετέχοντα πληρώματα καθόλη τη διάρκεια της ημέρας.
·         Μάγος Sankara: “Ζήσε τη μαγεία”, Δημοτικό Θέατρο Μυτιλήνης, ώρα 8:00 μ.μ.: Ο πολυμήχανος, ταλαντούχος και αστείρευτος Sankara, παρουσιάζει ένα μοναδικό show, με  τίτλο “Ζήσε τη μαγεία”. Ο μεγάλος Έλληνας illusionist, θα υποδεχθεί τους λάτρεις της μαγείας και των ψευδαισθήσεων, να μυηθούν στη σφαίρα του μυστηρίου και του υπερφυσικού, δίνοντας το απόλυτο ρεσιτάλ μαγείας επί σκηνής (τιμή εισιτηρίου: 8 ευρώ).
ΣΑΒΒΑΤΟ, 12 ΜΑΡΤΙΟΥ 2016
·         Πλατεία Σαπφούς, ώρα 11 π.μ.: α) Παιδικό πάρτι μασκέ με το Χοροαθλητικό Σύλλογο Μυτιλήνης “Danza Pasion”. Διαγωνισμοί & πλούσια δώρα, β) Γαϊτανάκι με παραδοσιακούς αποκριάτικους χορούς από τον Εξωραϊστικό & Εκπολιτιστικό Σύλλογο “Η Επάνω Σκάλα”.
·         Πλατεία Σαπφούς, ώρα 2 μ.μ., παιχνίδι “Κυνήγι Κρυμμένου Θησαυρού”: Δραστηριότητες & δοκιμασίες πλατείας με τη συμμετοχή όλων των πληρωμάτων του παιχνιδιού.
·         Αίθουσα εκδηλώσεων Επιμελητηρίου Λέσβου (ισόγειο), ώρα 9:30 μ.μ.: “Οι Πανεριές”. Παλιό έθιμο της Λέσβου, όπου οι διάφοροι συμμετέχοντες (οικογένειες, παρέες, κ.α.), φέρνουν από ένα πανέρι γεμάτο λιχουδιές (φαγητά – ποτά) και τα εδέσματα ανταλλάσσονται μεταξύ τους. Θα ακολουθήσει αποκριάτικο γλέντι, με λαϊκά άσματα και μοντέρνα μουσική (latin, κ.α.).
Στις “Πανεριές” μπορούν να δείξουν το ταλέντο τους όσοι επιθυμούν, με αυτοσχέδιες “εκτελέσεις” της στιγμής, σε θέματα της επιλογής τους, όπως: παρλάτες, σκετς, έμμετρα, σάτιρα, μουσική, ανέκδοτα, κ.α. Πληροφορίες για τις  “Πανεριές” – δηλώσεις συμμετοχής: Τηλ. 22510 61916, 6983 113002 & 6980 059517.
·         Αγία Παρασκευή (πλατεία χωριού), ώρα 1 μ.μ.: Παραδοσιακό γλέντι, με τουμπερλέκια και μασκαρεμένους από το τοπικό μπουλούκι “Γιουρούκδις”. Σατιρικά σκετς και παλιά αποκριάτικα έθιμα από τα μέλη του Λαογραφικού Συλλόγου Αγίας Παρασκευής.
·         Πολιχνίτος (Πολύκεντρο χωριού), ώρα 7 μ.μ.: Αποκριάτικα θεατρικά
ΚΥΡΙΑΚΗ, 13 ΜΑΡΤΙΟΥ 2016
·         Αποκριάτικη Παρέλαση Μυτιλήνης, ώρα 3:30 μ.μ.: Η παρέλαση μασκοφόρων τμημάτων και αρμάτων, θα ξεκινήσει από τη Λαγκάδα (Ζωοδόχου Πηγής), με κατάληξη την Πλατεία Σαπφούς. Θα ακολουθήσει βράβευση των πληρωμάτων που συμμετέχουν στην παρέλαση και των νικητών του παιχνιδιού “Κυνήγι κρυμμένου θησαυρού”. Το γλέντι θα συνεχιστεί μέχρι το βράδυ, με μουσική, χορό, σάτιρα, εκπλήξεις και πάρτι – ξεφάντωμα.
Όσοι μαθητές, φοιτητές, πολιτιστικοί σύλλογοι, αθλητικά σωματεία, παρέες, κ.α. (που δεν συμμετέχουν στο παιχνίδι «Κυνήγι Κρυμμένου Θησαυρού”), επιθυμούν να λάβουν μέρος ως ομαδικά σύνολα στην κεντρική αποκριάτικη παρέλαση, μετέχοντας είτε ως “μασκοφορεμένα πεζοπόρα σχήματα”,  είτε με δικής τους κατασκευής άρματα”, είτε με οποιαδήποτε άλλη αυτοσχέδια “δημιουργία”, παρακαλούνται να δηλώσουν συμμετοχή στα τηλέφωνα: 22510 61916, 6983 113002 & 6980 059517.
·         Αγία Παρασκευή, ώρα 8 μ.μ.: Στα καφενεία, τις ταβέρνες και τους κεντρικούς δρόμους του χωριού, ολονύχτιο γλέντι με τουμπερλέκια και μασκαρεμένους.
·         Αγιάσος (πλατεία αγοράς), ώρα 3 μ.μ.: Άρματα & σάτιρα α) “Η Πυθία”, και β) “Η σχολή πρωθυπουργών”.
·         Δάφια  (πλατεία χωριού), ώρα 11 π.μ.: 14ο Δαφιώτικο καρναβάλι με σάτιρα, χορευτικά και διάφορα εδέσματα.
·         Μεσότοπος (πλατεία χωριού), ώρα 11 π.μ.: Τοπικά έθιμα και
παραδόσεις, με κουδουνάτους και σάτιρα.
·         Πλωμάρι (παραλιακή οδός Π. Μιχαλέλλη), ώρα 3 μ.μ.: Παρέλαση καρναβαλιστών & αρμάτων, καλλιτεχνικά δρώμενα (διοργάνωση: Ιππικός Σύλλογος Πλωμαρίου).
·         Στύψη (πλατεία χωριού), ώρα 12 μεσημέρι: Άρματα, παραδοσιακή
καμήλα και σκετς “Γάμος ομοφυλοφίλων”.
ΚΑΘΑΡΗ ΔΕΥΤΕΡΑ, 14 ΜΑΡΤΙΟΥ 2016
·         “Τα κούλουμα”, Απελή (Τσαμάκια), ώρα 11 π.μ.: Έναρξη της Σαρακοστής, με μεγάλο γλέντι, παραδοσιακούς χορούς, νηστίσιμα εδέσματα. Διαγωνισμός πετάγματος χειροποίητου χαρταετού: α) μεγαλύτερου, β) πιο πρωτότυπου, γ) αυτού που θα πετάξει πιο ψηλά, δ) μικρότερου (διοργάνωση: Εξωραϊστικός – Εκπολιτιστικός Σύλλογος “Η ΕΠΑΝΩ ΣΚΑΛΑ”).
Όποιοι θέλουν να πάρουν μέρος στο διαγωνισμό του χαρταετού, δεν έχουν παρά να τον φέρουν, την Καθαρή Δευτέρα στις 11 π.μ. στο Απελή. Ωστόσο, καλό θα είναι να δηλώσουν έγκαιρα συμμετοχή, στα τηλέφωνα 22510 61916, 6983 113002 & 6980 059517.
·         Αγία Παρασκευή (πλατεία): Παραδοσιακό καρναβάλι με παρέλαση αρμάτων. Παρουσίαση σάτιρας και σκετς.
·         Αγιάσος (πλατεία Δημαρχείου), ώρα 3 μ.μ.: Άρματα και σατιρικά σκετς “Τσ’  αριστιράς του κάντζελου”, “Τρεις γιαγιάδες με μαγιό” και “Γι μιτιρουλόγ’ τσ’  Αγιάσου”.
·         Γέρα (γήπεδο Περάματος), ώρα 11 π.μ.: Διαγωνισμός χαρταετού, ζωντανή μουσική, δωρεάν εδέσματα (διοργάνωση: Παγγεραγωτικός Σύλλογος).
·         Καλλονή (Σκάλα), ώρα 11 π.μ.: Παραδοσιακά κούλουμα με ζωντανή ορχήστρα  (διοργάνωση: Ένωση Μικρασιατών Καλλονής)
·         Μόλυβος (πλατεία Λευκονίκου), ώρα 12 μεσημέρι: Παραδοσιακό καρναβάλι, με παρέλαση, σκετς, χορό, γαϊτανάκι και εδέσματα.
·         Παναγιούδα (γήπεδο), ώρα 11 π.μ.: Διαγωνισμός χαρταετού, μουσικοχορευτικό πρόγραμμα, δωρεάν εδέσματα.
·         Πλωμάρι (κεντρική πλατεία), ώρα 11 π.μ.: Μουσικοχορευτική εκδήλωση, γαϊτανάκι, διαγωνισμός χαρταετού & παραδοσιακά εδέσματα.
ΚΑΛΗ ΔΙΑΣΚΕΔΑΣΗ ΚΑΙ ΚΑΛΗ ΣΑΡΑΚΟΣΤΗ !!!
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, giounia, karnavali, lesvos, thisavros
Ο «ΗΟΤ» αντιδήμαρχος του HOT SPOT
“Δεν θέλω να μιλήσω για τον Ai Wei Wei”
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.